Ég heiti Anna Bergmann og er fædd árið 1995 . Ég er búsett í Milano og stunda þar nám við listaháskólann Istituto Marangoni . Þar er ég á mínu þriðja ári í Fashion Business , Communication and Media . Ég bý ein en á litla púðlu sem heitir Emma . Eins og er vinn ég sjálfstætt og er að taka að mér allskyns verkefni tengd samfélagsmiðlum og markaðssetningu . Mitt áhugasvið liggur á sviði tísku , húðumhirðu , heilbrigðu líferni , andlegri heilsu og mataragerð . Ég kem aðallega inn á þessi umræðuefni hér á blogginu en í rauninni fjalla ég um allt sem mér finnst skemmtilegt og er vert til umfjöllunar . Ég býð uppá þann valmöguleika að kaupa auglýsingapláss sem er staðsett á borðanum hér til hægri . Einnig er hægt að kaupa umfjallanir en ég vinn einungis með fyrirtækjum sem mér líkar við , veita mér innblástur og tengjast mínu áhugasviði . Ég mæli ekki með vöru né þjónustu nema að ég hafi prófað viðkomandi vöru / þjónustu í einhvern ákveðinn tíma . Ég deili ávallt minni reynslu og persónulegri skoðun á heiðarlegan máta .